Aizvadītajā diennaktī ugunsgrēkos Latvijā cietis viens cilvēks, liecina Valsts ugunsdzēsības un glābšanas dienesta (VUGD) informācija.
Cietušais ir no Bauskas, jo tur Rīgas ielā dega divstāvu ēka. Ugunsdzēsēji izglāba 47 gadus vecu vīrieti, kuru nodeva mediķu gādībā.
Kopumā aizvadītajā diennaktī VUGD darbinieki devušies dzēst 28 ugunsgrēkus – astoņus Rīgā, piecus citās pilsētās un 15 reģionos.
Vakar VUGD saņēmis 51 izsaukumu, tostarp 15 reizes ugunsdzēsēji devušies uz glābšanas darbiem.
Aizvadītajās brīvdienās VUGD saņēma 106 izsaukumus. Kopumā dzēsti 54 ugunsgrēki, veikti 34 glābšanas darbi, bija arī 14 maldinoši izsaukumi. Ugunsgrēkos gāja bojā viens cilvēks un cieta trīs cilvēki.